# Camille Goldstone-Henry

Camille Goldstone-Henry (Australia, XX. mendea) zientzialaria da, biodibertsitatea neurtzeko adimen artifiziala erabiltzen duen Xylo Systems enpresaren sortzailea eta zuzendari exekutiboa. Women of AI Australia and New Zealand, for Climate Change eta Trailblazer of 2022 irabazi zituen. Basabizitzako zientzialaria eta Tasmaniako tigreekin eta sabel laranjako loroekin lan egin duen Kamilaroi emakumea ere bada.

## Bizitza
### Lehen urteak

Goldstone-Henry Newcastlen hazi zen, Newcastle kostaldean, Hegoaldeko Gales Berrian. Haurtzaroaren zati handi bat naturan murgilduta eman zuen, hondartzan denbora pasatuz, mendian ibiliz, kanpatuz edo surfa eginez.
Hazten ari zen bitartean, gurasoek bizimodu ekoberritzailea eta jasangarria zeramaten, eguzki-panelak edo eguzki-energa fotovoltaikoa erabiltzea eta beren produktu organikoak landatzea barne; eta 1990eko hamarkadan panel foltovoitaikoek adierazten zuten bizitza jasangarria zuten beste askok energia berriztagarria hartu baino lehen. Gurasoen eta bizimoduaren eraginez, ingurumenaren zaintza bere bizitzan txertatuta egon zen txikitatik, eta ingurumena zaintzea bizimodu normala zen pertzepzioa sortu zitzaion.

### Hezkuntza

Goldstone-Henryk Animalien Biozientzian eta Albaitaritzan Lizentziatura lortu zuen Sydneyko Unibertsitatean, 2014an, eta Enpresen Administrazioan Maistratza, Hegoaldeko Gales Berriko Unibertsitatean, 2022an.

### Lan ibilbidea

Australiako Zoologikoen eta Akuarioen Elkartean lan egin zuen 2014tik 2017ra. Tasmaniako tigrearen populazio "segurua" kudeatzeaz arduratzen zen, Tasmaniako tigreen populazio basatietan aurpegiko tumore bat zela-eta, kudeatu zuen. Goldstone-Henryk gero Sydneyko Unibertsitatean lan egin zuen 2022ra arte, eta Xylo Systems-en zuzendari exekutiboa eta sortzaileetako bat izan zen, enpresei biodibertsitateari buruzko adimena ematen ziena. Elkarrizketetan adierazi zuenez, bere ikuspegia da "Australiako biodibertsitatea eta espezie ikonikoak kontserbatzeko mundu mailako irtenbide bat sortzea". Zera adierazi zuen:
   "Nire ilobek askatasunean koalak ikusteko aukera izango duten etorkizunarekin amets egiten dut". "Izugarri gustatzen zait kontserbazioa eta teknologia batzea, gizakientzat zein animalientzat etorkizun jasangarria sortzeko."
Bere enpresak, Xylok, zeinaren sortzaile eta zuzendari exekutiboa den, hainbat sari irabazi ditu biodibertsitatearengatik, klima-aldaketarengatik eta kontserbazioarengatik, baita startupengatik eta sektore teknologikoaren barruan ere.

## Komunikabideak

Goldstone-Henryk IAn eta bioaniztasunaren kontserbazioan egindako lana deskribatu du komunikabideetako hainbat artikulutan, eta podcast-ak barne, indigenen ikuspegiez, zientziaz eta klima-aldaketaz, Let's talk Robotics barne, hitzaldietan aurkezpenak egiteaz gain. Generoa zientzian eta IA biodibertsitatearen jarraipena hobetzeko zelan erabil daitekeen izan zuen hizpide 2023ko Emakumearen Nazioarteko Egunean.

## Adimen artifiziala

Goldstone-Henryren enpresa, Xylo Systems, 'hodeian' oinarritutako plataforma bat da, adimen artifiziala (IA) erabiltzen duena kontserbazio eta biodibertsitate proiektuak kudeatzeko, konektatzeko eta monitorizatzeko. Biodibertsitatea eta kontserbazio eremuak kudeatzea da helburua, IA erabilita, datuen bilketa hobea ahalbidetzeko, "desagertze krisiari elkarrekin azkarrago heltzeko".
   "Gure produktu nagusiak ingurumenari eta kontserbazioari buruzko datuak eransten ditu plataforma batean, eta kontserbazioari buruzko datu horiek bistaratzeetan aurkezten ditugu. Gure IAko algoritmoek ere gure sisteman sartzen diren datuak ateratzen dituzte kode irekiko datu-multzoetatik, gure bezeroen barneko datu-multzoetatik eta guk geuk sortzen ari garen datuetatik, zenbakietan ezkutatutako bizitza basatiaren historiak aurkitzeko, iraganean zer gertatu zen eta etorkizunean zer egin dezakegun jakiteko. Hau da, desagertzeko arrisku larrian dauden eta hemen, Australian, ez ezik, mundu osoan ere ez ditugun espezie horiek zaindu ahal izango ditugula bermatzeko. Orduan, erabaki-hartzaileei eta enpresa-sektoreari estrategiak eta gomendioak eman ahal izango dizkiegu, biodibertsitatea zaintzeko edo biodibertsitatean duen eragina erabat minimizatzeko".
Goldstone-Henryk, era berean, emakumeek sortutako enpresa teknologiko berriek gizon zuriek zuzendutako enpresen arrisku-kapitalaren antzeko finantzaketa jasotzeko beharra aipatu du.

## Sariak eta aintzatespenak

Goldstone-Henryk Xylon egindako lanarengatik eta biodibertsitatea kontserbatzeagatik ematen dituen sariak hauexek dira:
* 2023 – KPMG Australiako Nature Positive erronkaren irabazlea
* 2022 – Mujeres en IA – Premio Clima. Women in AI, Australia eta Zeelanda Berria
* 2022 – Emakumeak IAn – Trailblazer saria. Women in AI, Australia eta Zeelanda Berria
* 2022 - Finalista Hegoaldeko Gales Berriko Urteko Emakume Gaztea
* 2022 – Tech for Good Hub beka
* 2021 – Etorkizuneko Emakumeak Saria
* 2021 – Sir Rupert Myers Iraunkortasunaren Saria
* 2021 – Hatch Taronga azeleragailuaren finalista
* 2020 – Ideia Basatien Inkubagailuko finalista
* 2019 – Shine Leading Edge Saria

## Erreferentziak

* ↑ «Women in AI Awards 2022: Winners» Digital Nation.
* ↑ «Women in AI Awards 2022 ANZ» Monash Data Futures Institute.
* ↑ «The future of: The climate with Camille Goldstone-Henry, Xylo Systems» UNSW Sites.
* ↑ Ansett, Claire. (2023-06-16). «Conversation with Camille Goldstone Henry» Wilderlands.
* ↑ «Interview Camille Goldstone-Henry CEO of Xylo Systems» Purpose Conference.
* ↑ «Camille Goldstone-Henry is on a mission to improve conservation projects - she's also our Women of the Future Winner for 2021» Now To Love.
* ↑ Goldstone-Henry, Camille. «CV» LinkedIn.
* ↑ Ho, Vanessa. (2023-06-28). «Entrepreneurs are bringing new ideas and technologies to preserve the planet» Microsoft News.
* ↑ Connellan, Pamela. (2021-12-06). «Camille Goldstone-Henry Wins Award For Her Platform To Save Endangered Species» Women Love Tech.
* ↑ «Science grad wins big with biodiversity tech start-up» The University of Sydney 2022-01-25.
* ↑ «Camille Goldstone-Henry - Co-Founder at Xylo Systems | TechSydney» www.techsydney.com.au.
* ↑ Episode #26: Climate change and conservation through AI – Camille Goldstone-Henry | Thousand Eyes On Me. 2022-09-05.
* ↑ «Let's talk robotics with Dr Camille Goldstone-Henry» EXAPTEC 2022-06-02.
* ↑ «CAMILLE Goldstone-Henry Xylo Systems - presenter» Purpose Conference.
* ↑ «The future of: The climate with Camille Goldstone-Henry, Xylo Systems» UNSW Sites 2023-03-03.
* ↑ Myles, Indio. (2022-08-23). «Camille Goldstone-Henry On AI Technology Preventing Biodiversity And Habitat Loss» Impact Boom | Social Impact Blog & Podcast | Global Changemaker Community | Social Innovation, Enterprise, Design.
* ↑ Thomsen, Simon. (2022-10-03). «Female-founded threatened species startup Xylo Systems is one of 8 ventures backed by Investible's new Climate Tech fund» Startup Daily.
* ↑ «Women of the Future Winner 2021: Camille Goldstone-Henry» Marie Claire 2022-01-12.
* ↑ Marchetta, Ilona. (2023-07-13). «Women Love Tech SXSW Sydney Panel Announced: Changing The Face Of The Tech Industry» Women Love Tech.
* ↑ «NSW Women of Year Awards finalists announced» Mirage News 2022-03-04.

## Kanpo estekak

* Datuak: Q121644012